ai4bharat/Pralekha huggingface dataset:
জাহাজচলাচলমন্ত্রক
ভারতে বাতিঘর বা লাইট হাউস ভিত্তিক পর্যটন বিকাশের আহ্বান শ্রী মনসুখ মান্ডভ্য’র
নয়াদিল্লী, ৭ জুলাই, ২০২০
কেন্দ্রীয় জাহাজ চলাচল মন্ত্রকের স্বাধীন দায়িত্বপ্রাপ্ত প্রতিমন্ত্রী শ্রী মনসুখ মান্ডভ্য আজ ভারতবর্ষের প্রায় ১৯৪টি লাইট হাউস বা বাতিঘরকে ঘিরে পর্যটনের বিশেষ আকর্ষণ কেন্দ্র হিসাবে গড়ে তোলার জন্য একটি উচ্চ পর্যায়ের বৈঠক করেছেন। শ্রী মান্ডভ্য বলেছিলেন, এই উদ্যোগ গ্রহণ করা হলে বাতিঘরগুলির আশপাশ অঞ্চলের পর্যটনের বিকাশ ঘটবে এবং বাতিঘরগুলির সমৃদ্ধ ইতিহাস সম্পর্কে জানার সুযোগ তৈরি হবে।
বৈঠকে উপস্থিত কর্মকর্তারা বাতিঘরগুলিকে কেন্দ্র করে পর্যটন স্থল হিসাবে গড়ে তোলার জন্য একটি বিস্তৃত কর্ম-পরিকল্পনা উপস্থাপন করেন। শ্রী মান্ডভ্য কর্মকর্তাদের ১০০ বছরের বেশি পুরানো বাতিঘরগুলি চিহ্নিত করার পরামর্শ দিয়েছেন। বাতিঘরগুলির ইতিহাস, বাতিঘরের কাজ এবং বাতিঘর পরিচালনায় ব্যবহৃত সরঞ্জাম ইত্যাদি প্রদর্শনের জন্য জাদুঘর তৈরির উপর জোর দেন তিনি।
বাতিঘরগুলির মূল উন্নয়নমূলক পরিকল্পনা অনুসারে, কয়েকটি মূল আকর্ষণীয় বিষয় থাকছে, সেগুলি হল জাদুঘর, অ্যাকোয়ারিয়াম, শিশুদের খেলার উপকরণ ও উদ্যান এবং জলাশয়।
কেন্দ্রীয় মন্ত্রী দ্বারকার গোপীনাথ এবং গুজরাটের ভেরাওয়াল বাতিঘরগুলিতে পর্যটক বিকাশের কাজের অগ্রগতি নিয়েও পর্যালোচনা করেছেন।
মন্ত্রী আধিকারিকদের দ্রুত এই প্রকল্পের বিষয়ে একটি বিশদ বিবরণ প্রস্তুত করার নির্দেশ দেন। বৈঠকে মন্ত্রকের সচিব সহ অন্যান্য আধিকারিকরা উপস্থিত ছিলেন।
(CG/SS/NS
কেন্দ্রীয়মন্ত্রিসভা
২০১৯-২০র জন্য উৎপাদনশীলতা ভিত্তিক এবং উৎপাদনশীলতা ভিত্তিক নয় এ ধরণের উৎসাহভাতা অনুমোদন করল কেন্দ্রীয় মন্ত্রিসভা
নয়াদিল্লী, ২১ অক্টোবর, ২০২০
প্রধানমন্ত্রী শ্রী নরেন্দ্র মোদীর পৌরহিত্যে কেন্দ্রীয় মন্ত্রিসভার আজকের বৈঠকে ২০১৯-২০ বর্ষে ১৬ লক্ষ ৯৭ হাজার নন-গেজেটেড কর্মচারীদের জন্য উৎপাদনশীলতা ভিত্তিক উৎসাহভাতা অনুমোদন করা হয়েছে। এর ফলে রেল, ডাক বিভাগ, প্রতিরক্ষা, ইপিএফও, ইএসআইসি ইত্যাদি সংস্থাগুলির কর্মীরা উপকৃত হবেন। এরজন্য ২ হাজার ৭৯১ কোটি টাকা ব্যয় হবে।
উৎপাদনশীলতা ভিত্তিক নয় অর্থাৎ অ্যাড-হক উৎসাহভাতা ১৩ লক্ষ ৭০ হাজার কেন্দ্রীয় সরকারি নন-গেজেটেড কর্মচারীদের দেওয়া হবে। এর জন্য ব্যয় হবে ৯৪৬ কোটি টাকা।
সব মিলিয়ে ৩০ লক্ষ ৬৭ হাজার কর্মচারী উপকৃত হবেন এবং সরকারের মোট ব্যয় হবে ৩,৭৩৭ কোটি টাকা।
নন-গেজেটেড কর্মচারীদের বিগত বছরের কর্ম দক্ষতার ওপর ভিত্তি করে দূর্গাপুজো/দশেরার আগে উৎসাহভাতা  দেওয়া হয়। সরকার উৎপাদনশীলতা ভিত্তিক উৎসাহভাতা এবং উৎপাদনশীলতা ভিত্তিক নয় এরকম উৎসাহভাতা নন-গেজেটেড কর্মচারীদের ঘোষণার সঙ্গে সঙ্গেই বিতরণ করে থাকে।
CG/CB/NS
(
স্বরাষ্ট্র মন্ত্রক
কেন্দ্রীয় রেল প্রতিমন্ত্রী শ্রী সুরেশ সি অঙ্গদির প্রয়াণে মন্ত্রিসভার শোক জ্ঞাপন
নয়াদিল্লী, ২৪ সেপ্টেম্বর, ২০২০
কেন্দ্রীয় রেল প্রতিমন্ত্রী শ্রী সুরেশ সি অঙ্গদির প্রয়াণে শোক জ্ঞাপন করেছে কেন্দ্রীয় মন্ত্রিসভা।
শ্রী সুরেশ সি অঙ্গদির স্মরণে মন্ত্রিসভায় ২ মিনিট নিরবতা পালন করা হয়।
মন্ত্রিসভা আজ যে প্রস্তাবটি পাশ করেছে তা নিম্নরূপ :
‘২৩শে সেপ্টেম্বর  নতুন দিল্লীতে কেন্দ্রীয় রেল প্রতিমন্ত্রী শ্রী সুরেশ সি অঙ্গদির প্রয়াণে মন্ত্রিসভা গভীর শোকপ্রকাশ করেছে। তাঁর প্রয়াণে দেশ একজন বিশিষ্ট নেতা, শিক্ষাবীদ, বিশিষ্ট সংসদ সদস্য এবং দক্ষ প্রশাসককে হারিয়েছে।
১৯৫৫ সালের পয়লা জুন কর্ণাটকের বেলাগাভি জেলার কে কে কোপ্পা গ্রামে জন্মগ্রহণ করেন শ্রী অঙ্গদি। বেলাগাভির এসএসএস সমিতি কলেজ থেকে স্নাতক পাশ করার পর বেলাগাভির রাজা লাকামগৌদা ল কলেজ থেকে আইন বিষয়ে ডিগ্রি লাভ করেন।
বিজেপি-র সদস্য হিসেবে তিনি ১৯৬৬ সালে বেলাগাভি জেলার দলের সহ-সভাপতি হন। ২০০১ সালে তিনি বেলাগাভি জেলা ইউনিটের সভাপতি হিসেবে মনোনিত হন। তিনি ২০০৪ সালে বেলাগাভি লোকসভা কেন্দ্রে দলের প্রার্থী হিসেবে নির্বাচিত হওয়ার আগে পর্যন্ত এই পদেই প্রতিষ্ঠিত ছিলেন। চতুর্দশ লোকসভা নির্বাচনে তিনি বড় ব্যবধানে জয়লাভ করেন। বেলাগাভি লোকসভা কেন্দ্র থেকে তিনি পরপর তিন বার ২০০৯, ২০১৪ এবং ২০১৯এ নির্বাচিত হন।
তিনি খাদ্য, ক্রেতা বিষয়ক এবং গণবন্টন সম্পর্কিত সংসদীয় স্থায়ী কমিটির সদস্য হিসেবে দায়িত্ব পালন করেছেন। মানব সম্পদ উন্নয়ন এবং প্রতিরক্ষার পাশাপাশি অর্থ মন্ত্রকেরও পরামর্শক কমিটির সদস্য ছিলেন। সাসংদ সদস্যদের জন্য পেনশন, ভাতা, বেতন সম্পর্কিত যুগ্ম কমিটির সদস্যও ছিলেন তিনি। কেন্দ্রীয় প্রত্যক্ষ কর, হাউস কমিটি এবং কমিটি অন পিটিশন সম্পর্কিত উপদেষ্টা কমিটির দায়িত্বভারও সামলেছেন। ২০১৯ সালের মে মাসে শ্রী অঙ্গদি রেল প্রতিমন্ত্রী হন।
তিনি দরিদ্র শ্রেণীর মানুষের জন্য শিক্ষা, কৃষি, শিল্প ক্ষেত্রে অগ্রগতিতে অগ্রণী ভূমিকা পালন করেছিলেন এবং একাধিক সামাজিক ও সাংস্কৃতিক কর্মকান্ডে যুক্ত ছিলেন। তিনি ২০০৯ সাল থেকে বেলগাঁওয়ের সুরেশ অঙ্গদি এডুকেশন ফাউন্ডেশনের চেয়ারম্যানও ছিলেন। তিনি বই পড়তে এবং ঘুরতে ভালোবাসতেন।
মন্ত্রিসভা সরকার ও সমগ্র দেশবাসীর পক্ষ থেকে শোক-সন্তপ্ত পরিবারের প্রতি আন্তরিক সমবেদনা জানাচ্ছে।’
CG/SS/NS
(Visitor Counter : 96
স্বাস্থ্যওপরিবারকল্যাণমন্ত্রক
কোভিড-১৯ সম্পর্কিত সর্বশেষ তথ্য
নতুন দিল্লি, ২৪ আগষ্ট, ২০২১
দেশজুড়ে করোনা প্রতিষেধক টিকাকরণ কর্মসূচিতে এ পর্যন্ত ৫৮.৮৯ কোটি টিকা দেওয়া হয়েছে
বর্তমানে সুস্থতার হার ৯৭.৬৮ শতাংশ, মার্চ ২০২০-র পর সর্বাধিক
গত ২৪ ঘন্টায় ২৫,৪৬৭ জন নতুন করে আক্রান্ত হয়েছেন
ভারতের সক্রিয় ভাবে করোনা আক্রান্তের সংখ্যা ৩,১৯,৫৫১ যা ১৫৬ দিন পর সর্বনিম্ন
মোট আক্রান্তের চেয়ে সক্রিয়ভাবে আক্রান্তের হার ০.৯৮ শতাংশ যা ২০২০'র মার্চের পর সর্বনিম্ন
গত ২৪ ঘন্টায় ৩৯ হাজার ৪৮৬ জন সুস্থ হয়ে উঠেছেন, সুস্থতার সংখ্যা মোট বেড়ে হয়েছে ৩ কোটি ১৭ লক্ষ ২০ হাজার ১১২
সাপ্তাহিক ভিত্তিতে বর্তমানে আক্রান্তের হার ১.৯০ শতাংশ যা গত ৬০ দিন ধরে ৩ শতাংশের নিচে
দৈনিক আক্রান্তের হার ১.৫৫ শতাংশ যা বিগত ২৯ দিন ধরে ৩ শতাংশের নিচে অব্যাহত রয়েছে
এ পর্যন্ত ৫০.৯৩ কোটি নমুনা পরীক্ষা করা হয়েছে
CG/ SB
(
স্বাস্থ্যওপরিবারকল্যাণমন্ত্রক
কোভিড-১৯ সংক্রান্ত সর্বশেষ তথ্য
নতুনদিল্লি, ৪ঠা এপ্রিল, ২০২২
দেশ জুড়ে টিকাকরণ অভিযানে এ পর্যন্ত ১৮৪ কোটি ৭০ লক্ষ টিকা দেওয়া হয়েছে।
চিকিৎসাধীন সংক্রমিতের সংখ্যা বর্তমানে ১২ হাজার ৫৯৭।
দেশে বর্তমানে করোনায় আক্রান্তের হার মোট আক্রান্তের ০.০৩ শতাংশ।
কোভিড মুক্তের হার বর্তমানে ৯৮.৭৬ শতাংশ।
গত ২৪ ঘণ্টায় সুস্থ হয়েছেন ১ হাজার ৩১৬ জন। এখনও পর্যন্ত সুস্থ হয়ে উঠেছেন ৪ কোটি ২৪ লক্ষ ৯৫ হাজার ৮৯ জন।
সারা দেশে গত ২৪ ঘণ্টায় নতুন করে আক্রান্ত ৯শো১৩ জন।
দৈনিক সংক্রমণের হার ০.২৯ শতাংশ।
সাপ্তাহিক সংক্রমণের হার ০.২২ শতাংশ।
এখনও পর্যন্ত নমুনা পরীক্ষা হয়েছে ৭৯ কোটি ১০ লক্ষ।
গত ২৪ ঘণ্টায় ৩ লক্ষ ১৪ হাজার ৮২৩টি নমুনা পরীক্ষা হয়েছে।
CG/CB/
(Visitor Counter : 62
স্বরাষ্ট্র মন্ত্রক
সরকার বিদেশে আটকে পড়া ভারতীয়দের দেশে ফিরিয়ে আনার ব্যবস্থা করবে
নতুন দিল্লি, ৪ মে, ২০২০
সরকার বিদেশে আটকে পড়া ভারতীয়দের পর্যায়ক্রমে দেশে ফিরিয়ে আনার ব্যবস্থা করবে। বিমানে এবং নৌসেনার জাহাজে এদের ফিরিয়ে আনা হবে। এক্ষেত্রে স্ট্যান্ডার্ড অপারেটিং প্রোটোকল  বা নির্ধারিত নিয়মাবলী মেনে চলতে হবে।
ভারতীয় দূতাবাসগুলি অসুবিধায় পড়া ভারতীয় নাগরিকদের একটি তালিকা তৈরি করেছে। দেশের ফেরার ব্যয়ভার তাঁদের বহন করতে হবে। বিমানে যারা আসবেন তাদের জন্য নির্ধারিত নয় এমন বাণিজ্যিক উড়ানের ব্যবস্থা করা হবে। ৭ই মে থেকে পর্যায়ক্রমে এদের বিদেশ থেকে ফেরানোর কাজ শুরু হবে ।
বিমানে ওঠার আগে যাত্রীদের শারীরিক পরীক্ষা করা হবে। যাদের সংক্রমণের কোনো লক্ষণ থাকবে না, তাদেরই কেবলমাত্র সফর করার অনুমতি দেওয়া হবে। সফরের সময় সমস্ত যাত্রীকে স্বাস্থ্য মন্ত্রক এবং অসামরিক বিমান চলাচল মন্ত্রকের স্বাস্থ্যবিধি মেনে চলতে হবে।
গন্তব্যে পৌঁছানোর পর আরোগ্য সেতু অ্যাপে প্রত্যেক যাত্রীর তথ্য নিবন্ধিত করতে হবে। সকলের আরো এক দফা শারীরিক পরীক্ষা হবে। এর পর প্রত্যেককে ১৪ দিন কোনো হাসপাতালে অথবা প্রতিষ্ঠানে কোয়ারান্টাইনে থাকতে হবে। এই কোয়ারান্টাইনে থাকার সমস্ত ব্যয়ভার যাত্রীকে বহন করতে হবে। কোয়ারান্টাইনের জন্য প্রয়োজনীয় ব্যবস্থা সংশ্লিষ্ট রাজ্য সরকারকে করতে হবে। ১৪ দিন পর প্রত্যেকের লালারসের নমুনা সংগ্রহ করে কোভিড পরীক্ষা করা হবে। এর পর স্বাস্থ্য পরীক্ষার ফলাফলের ভিত্তিতে পরবর্তী পদক্ষেপ নেওয়া হবে।
বিদেশ মন্ত্রক এবং অসামরিক বিমান চলাচল মন্ত্রক, এবিষয়ে বিস্তারিত তথ্য তাদের ওয়েবসাইটে প্রকাশ করবে। এই সমস্ত নাগরিকরা তাঁদের রাজ্যে ফিরলে স্বাস্থ্য পরীক্ষা, কোয়ারান্টাইন এবং অন্যান্য ব্যবস্থা নেবার জন্য প্রয়োজনীয় উদ্যোগ নিতে রাজ্য সরকারগুলিকে পরামর্শ দেওয়া হয়েছে।
(CG/CB/SFS
রেলমন্ত্রক
দক্ষিণ-পূর্ব রেল বোকারো ইস্পাত নগরী থেকে লক্ষ্ণৌ পর্যন্ত তৃতীয় অক্সিজেন এক্সপ্রেস ট্রেন চালালো
কলকাতা, ২৭ এপ্রিল ২০২১
দক্ষিণ-পূর্ব রেলের তৃতীয় অক্সিজেন এক্সপ্রেস ট্রেনটি পাঁচটি ট্যাঙ্কারে ৭৭.১৬ টন তরল অক্সিজেন নিয়ে সোমবার  সকালে লক্ষ্মৌর উদ্দেশে রওনা হয়েছে। এই তরল অক্সিজেন কোভিড রোগীর চিকিৎসায় ব্যবহার করা হবে। প্রসঙ্গত, সোমবারই এই অক্সিজেন এক্সপ্রেস ট্রেনটি পাঁচটি খালি ট্যাঙ্কার নিয়ে বোকারো ইস্পাত নগরীর স্টেশনে উপস্থিত হয় এবং বোকারো ইস্পাত কারখানা থেকে তরল অক্সিজেন ভর্তি করা হয়।
দক্ষিণ-পূর্ব রেলের প্রথম ও দ্বিতীয় অক্সিজেন এক্সপ্রেস ট্রেনে বোকারো ইস্পাত নগরী থেকে লক্ষ্মৌ পর্যন্ত যথাক্রমে ৪৬.৩৪ টন এবং ৪৬.৪৮ টন তরল অক্সিজেন পরিবহণ করা হয়। এই ট্রেন দুটি গত ২৩ এবং ২৫ এপ্রিল বোকারো ইস্পাত নগরী থেকে রওনা দেয়। ইতিমধ্যেই এই ট্রেন দুটি লক্ষ্ণৌ পৌঁছে গিয়েছে। দক্ষিণ-পূর্ব রেল কর্তৃপক্ষের তথ্য অনুযায়ী, এ পর্যন্ত তিনটি অক্সিজেন এক্সপ্রেস ট্রেনের ১২টি ট্যাঙ্কারে প্রায় ১৭০ টন তরল অক্সিজেন বোকারো ইস্পাত নগরী থেকে উত্তরপ্রদেশের লক্ষ্ণৌর উদ্দেশে পাঠানো হয়েছে। দক্ষিণ-পূর্ব রেল এছাড়াও মিশন মোড পর্যায়ে জীবনদায়ী গ্যাস সরবরাহের কাজ করে চলেছে। পাশাপাশি, বোকারো ইস্পাত নগরী স্টেশনের কর্মী ও ডিজেল লোকো শেডের কর্মীরা এই অক্সিজেন এক্সপ্রেস ট্রেন চলাচলের সুবিধার্থে দিবারাত্র করা চলছে।
অক্সিজেন ট্রেন চলাচলের বিভিন্ন দিক, যেমন, সর্বোচ্চ গতি, রুট ম্যাপিং প্রভৃতি বিষয়গুলিতে নিয়মিতভাবে পর্যবেক্ষণ চালানো হচ্ছে। উত্তরপ্রদেশের কোভিড আক্রান্ত রোগীদের সময়মতো অক্সিজেন সুনিশ্চিত করতেই এই উদ্যোগ নেওয়া হয়েছে।
SSS/SS/NS
(Visitor Counter : 11
ক্রেতা, খাদ্যএবংগণবন্টনমন্ত্রক
প্রধানমন্ত্রী গরীব কল্যাণ অন্ন যোজনার আওতায় চলতি বছরের মে মাসে ১৬টি রাজ্য ও কেন্দ্রশাসিত অঞ্চল ১০০ শতাংশ খাদ্যশস্য সংগ্রহ করেছে
নতুন দিল্লি, ১৮ মে, ২০২১
করোনা সংক্রমণের জেরে আর্থিক বিপর্যয়ের কারণে দরিদ্র মানুষের সমস্যা মোকাবিলায় ভারত সরকার প্রধানমন্ত্রী গরীব কল্যাণ অন্ন যোজনার কথা ঘোষণা করেছে।
এই যোজনার আওতায় ৩৬টি রাজ্য ও কেন্দ্রশাসিত অঞ্চল চলতি বছরে ১৭ মে পর্যন্ত ফুড কর্পোরেশন অফ ইন্ডিয়া -এর গুদাম ঘর থেকে ৩১.৮০ লক্ষ মেট্রিক টন খাদ্যশস্য সংগ্রহ করেছে। লাক্ষাদ্বীপ চলতি বছরের মে ও জুন মাসে তার বরাদ্দকৃত পুরো খাদ্যশস্যই সংগ্রহ করেছে। এছাড়াও অন্ধ্রপ্রদেশ, আন্দামান ও নিকোবর দ্বীপপুঞ্জ, অরুণাচল প্রদেশ, গোয়া, ছত্তিশগড়, হিমাচল প্রদেশ, কেরালা, লাদাখ, মেঘালয়, মিজোরাম, নাগাল্যান্ড, পুদুচেরি, তামিলনাড়ু, তেলেঙ্গানা এবং ত্রিপুরা এই ১৫টি রাজ্য ও কেন্দ্রশাসিত অঞ্চল চলতি বছরের মে মাসে ১০০ শতাংশ খাদ্যশস্যই সংগ্রহ করেছে।
প্রধানমন্ত্রী গরীব কল্যাণ অন্ন যোজনার আওতায় নির্দিষ্ট সময়সীমার মধ্যে সমস্ত রাজ্য ও কেন্দ্রশাসিত অঞ্চল বরাদ্দকৃত খাদ্যশস্য সংগ্রহ করেছে ও তা বিনামূল্যে বিতরণ করেছে।
এই প্রকল্পের আওতায় প্রত্যেক ব্যক্তিকে মাথা পিছু ৫ কেজি অতিরিক্ত খাদ্যশস্য বিনামূল্যে দেওয়া হবে। এর ফলে জাতীয় খাদ্য সুরক্ষা বিধির আওতায় চলতি বছরের মে ও জুন মাসে প্রায় ৭৯.৩৯ কোটি সুবিধাভোগী উপকৃত হবেন।
ভারত সরকারের এই খাদ্যশস্য ক্রয়, আন্তঃরাজ্য পরিহবণ সহ বিভিন্ন ক্ষেত্রে প্রায় ২৬ হাজার কোটি টাকা খরচ হবে। উল্লেখ্য, গত বছর এপ্রিল থেকে জুন মাস পর্যন্ত প্রধানমন্ত্রী গরীব কল্যাণ অন্ন যোজনার প্রথম কিস্তি এবং জুলাই থেকে নভেম্বর পর্যন্ত দ্বিতীয় কিস্তির আওতায় জাতীয় খাদ্য সুরক্ষা বিধির অন্তর্গত সুবিধাভোগীদের জন্য ১০৪ লক্ষ মেট্রিক টন গম ও ২০১ লক্ষ মেট্রিক টন ধান অর্থাৎ মোট ৩০৫ লক্ষ মেট্রিক টন খাদ্যশস্য সমস্ত রাজ্য ও কেন্দ্রশাসিত অঞ্চলগুলিকে সরবরাহ করেছিল ভারত সরকার।
CG/SS/SKD/
(Visitor Counter : 157
বিজ্ঞানওপ্রযুক্তিমন্ত্রক
কোভিড-১৯ সমস্যা মোকাবিলায় ন্যাশনাল ইনোভেশন ফাউন্ডেশন -এর প্রতিযোগিতায় জনসাধারণের তৈরী অভিনব জীবাণুনাশক এবং স্যানিটাইজেশন সলিউশন নির্বাচিত হয়েছে
নয়াদিল্লি, ২ জুন, ২০২০
ন্যাশনাল ইনোভেশন ফাউন্ডেশন  কেন্দ্রীয় বিজ্ঞান ও প্রযুক্তি মন্ত্রকের অন্তর্গত একটিস্বশাসিত সংস্থা। সম্প্রতি সাধারণ মানুষের তৈরী অভিনব জীবাণুনাশক এবং স্যানিটাইজেশন সলিউশনকে সংস্থাটি স্বীকৃতি দিয়েছে কারণ, এনআইএফ-এর কোভিড-১৯ সমস্যা মোকাবিলা প্রতিযোগিতায় এই অভিনব জীবাণুনাশক এবং স্যানিটাইজেশন সলিউশন যথেষ্ট সাড়া ফেলে দিয়েছে।
যে দুটি ক্ষেত্র স্বীকৃতি লাভ করেছে সেগুলি হল – যানবাহন জীবাণুনাশক চেম্বার এবং অন্যটি পায়ের দ্বারা পরিচালিত উচ্চতা সামঞ্জস্যযোগ্য হ্যান্ডস ফ্রি স্যানিটাইজার ডিসপেন্সার স্ট্যান্ড। এই যানবাহন জীবাণুনাশক চেম্বারটি স্বয়ংক্রিয়ভাবে পরিচালিত হয়ে থাকে। এখানে কোনরকম পরিশ্রম ছাড়াই এবং খুব অল্প সময়ে গাড়ি জীবাণুমুক্ত করা যায়। এই চেম্বারটিতে জীবাণুনাশক তরল স্প্রে থাকে। এটি সহজেই যে কোন রাজ্যের সীমা বা চেকপোস্টে স্থাপন করা যেতে পারে যাতে যে কোন যানবাহন প্রবেশ বা প্রস্থানের সময় সহজেই জীবাণুমুক্ত করা যায়। এই ধরনের যানবাহন জীবাণুনাশক চেম্বারটি ইতিমধ্যেই সিকিমের দুটি চেকপোস্টে লাগানো হয়েছে। একটি স্থাপন করা হয়েছে পূর্ব সিকিমের রংপো চেকপোস্টে এবং অন্যটি স্থাপন করা হয়েছে দক্ষিণ সিকিমের মেলি চেকপোস্টে।
পায়ের দ্বারা পরিচালিত উচ্চতা সামঞ্জস্যযোগ্য হ্যান্ডস ফ্রি স্যানিটাইজার ডিসপেন্সার স্ট্যান্ডটি যে কোন বাণিজ্যিক শিল্প প্রতিষ্ঠান, শপিং মল, বিমানবন্দর, থিয়েটার, কারখানা, শিক্ষা প্রতিষ্ঠান, বাস ডিপো, রেল স্টেশন, হোটেল, রেস্তোরাঁয় স্বাস্থ্যসম্মত উপায়ে ব্যবহার করা যেতে পারে। এই স্ট্যান্ডের মাথার দিকে স্যানিটাইজারের বোতল লাগানো থাকে।স্ট্যান্ডের প্যাডেলে পা দিয়ে চাপ দিলে স্যানিটাইজারের তরল স্প্রে বেরিয়ে আসবে। ব্যবহারকারীর উচ্চতা অনুযায়ী স্ট্যান্ডের উচ্চতা ছোট বড়ো করা যায়। মুম্বাইয়ের ভিসকো রিহ্যাবিলিটেশন এইডস প্রাইভেট লিমিটেড এই ধরনের স্ট্যান্ডের বাণিজ্যিকীকরণের দায়িত্ব নিয়েছে।
কেন্দ্রীয় বিজ্ঞান ও প্রযুক্তি বিভাগের সচিব আশুতোষ শর্মা বলেছেন, এনআইএফ সবসময়ে স্বল্প খরচে উদ্ভাবনীমূলক চিন্তাভাবনায় উৎসাহ দিয়ে থাকে। তারই অঙ্গ হিসেবে এই জীবাণুনাশক এবং স্যানিটাইজেশন সলিউশন তৈরি করা হয়েছে।
(CG/SS/DM
স্বাস্থ্যওপরিবারকল্যাণমন্ত্রক
ভারতে কোভিড-১৯ টিকাকরণের সংখ্যা ৫০ কোটি ৬৮ লক্ষ ছাড়িয়েছে
দেশে গত ২৪ ঘন্টায় প্রায় ৫৬ লক্ষ টিকার ডোজ দেওয়া হয়েছে
জাতীয় স্তরে সুস্থতার হার বর্তমানে ৯৭.৩৯ শতাংশ
দেশে গত ২৪ ঘণ্টায় নতুন করে আক্রান্তের সংখ্যা ৩৯ হাজার ৭০
দেশে সুস্পষ্টভাবে করোনায় আক্রান্তের সংখ্যা ৪ লক্ষ ৬ হাজার ৮২২, যা দেশে বর্তমানে মোট আক্রান্তের ১.২৭ শতাংশ
দৈনিক-ভিত্তিতে আক্রান্তের হার ২.২৭ শতাংশ, যা গত ১৩ দিন ৩ শতাংশের নীচে
নতুন দিল্লি, ৮ আগস্ট, ২০২১
ভারতে কোভিড-১৯ টিকাকরণের সংখ্যা ৫০ কোটি ৬৮ লক্ষ ছাড়িয়েছে। আজ সকাল ৭টা পর্যন্ত পাওয়া তথ্যানুযায়ী, মোট টিকাকরণের সংখ্যা ৫০ কোটি ৬৮ লক্ষ ১০ হাজার ৪৯২। একই ভাবে গত ২৪ ঘণ্টায় ৫৫ লক্ষ ৫১ হাজার ৬৫৭টি টিকার ডোজ দেওয়া হয়েছে।
মোট টিকাকরণের পরিসংখ্যান নিম্নরূপ :
|
|
স্বাস্থ্যকর্মী
|
|
প্রথম ডোজ
দ্বিতীয় ডোজ
|
|
১,০৩,৩২,০৮৫
৭৯,৭৪,৩৮৫
|
|
অগ্রভাগে থাকা করোনা-যোদ্ধা
|
|
প্রথম ডোজ
দ্বিতীয় ডোজ
|
|
১,৮২,১৫,১৫৭
১,১৭,৩৩,৩৬৩
|
|
১৮-৪৪ বছর বয়সী
|
|
প্রথম ডোজ
দ্বিতীয় ডোজ
|
|
১৭,৫৮,২২,৬৫৭
১,১৮,৪৪,৭৪৩
|
|
৪৫-৫৯ বছর বয়সী
|
|
প্রথম ডোজ
দ্বিতীয় ডোজ
|
|
১১,১৬,৩০,১৪৫
৪,২৪,৭৫,০৬১
|
|
৬০ বছরের বেশি বয়সী
|
|
প্রথম ডোজ
দ্বিতীয় ডোজ
|
|
৭,৮৩,৭৮,১০৭
৩,৮৪,০৪,৭৮৯
|
|
মোট
|
|
|
|
৫০,৬৮,১০,৪৯২
সর্বজনীন কোভিড-১৯ টিকাকরণের নতুন পর্যায় গত ২১ জুন থেকে শুরু হয়েছে। কেন্দ্রীয় সরকার সারা দেশে কোভিড-১৯ টিকাকরণের গতি ও পরিধি সম্প্রসারণে অঙ্গীকারবদ্ধ।
মহামারী শুরুর সময় থেকে আক্রান্ত ব্যক্তিদের মধ্যে ইতিমধ্যেই ৩ কোটি ১০ লক্ষ ৯৯ হাজার ৭৭১ জন আরোগ্য লাভ করেছেন। অন্যদিকে, গত ২৪ ঘণ্টায় আরও ৪৩ হাজার ৯১০ জন রোগী করোনা মুক্ত হয়েছেন। এরফলে, জাতীয় স্তরে সুস্থতার হার দাঁড়িয়েছে ৯৭.৩৯ শতাংশে।
দেশে গত ২৪ ঘণ্টায় নতুন করে আক্রান্তের সংখ্যা ৩৯ হাজার ৭০। এরফলে, গত ৪২ দিন দৈনিক আক্রান্তের সংখ্যা ৫০ হাজারের নীচে রয়েছে। কেন্দ্রীয় সরকারের পাশাপাশি, রাজ্য ও কেন্দ্রশাসিত অঞ্চলগুলির সমন্বয় মূলক প্রয়াসের কারণেই এই সাফল্য অর্জিত হয়েছে।
ভারতে সুস্পষ্ট ভাবে করোনায় আক্রান্তের সংখ্যা আজ দাঁড়িয়েছে ৪ লক্ষ ৬ হাজার ৮২২, যা মোট আক্রান্তের কেবল ১.২৭ শতাংশ।
দেশে নমুনা পরীক্ষার হার লাগাতার বৃদ্ধি পেয়েছে। এরফলে, গত ২৪ ঘণ্টায় ১৭ লক্ষ ২২ হাজার ২২১টি নমুনা পরীক্ষা হয়েছে। সামগ্রিক ভাবে দেশে মোট নমুনা পরীক্ষার সংখ্যা ৪৮ কোটি ৩৯ হাজার ১৮৫।
দেশে একদিকে যখন নমুনা পরীক্ষার হার লাগাতার বেড়েছে, অন্যদিকে তখন সাপ্তাহিক-ভিত্তিতে আক্রান্তের হার দাঁড়িয়েছে বর্তমানে ২.৩৮ শতাংশ। একইভাবে, দৈনিক আক্রান্তের হার আজ ২.২৭ শতাংশ। দৈনিক-ভিত্তিতে আক্রান্তের হার গত ১৩ দিন ৩ শতাংশের নীচে এবং গত ৬২ দিন ৫ শাতংশের নিচে রয়েছে।
CG/BD/AS
(Visitor Counter : 180
বিদেশমন্ত্রক
সামসি, কাকদ্বীপ, জিয়াগঞ্জ ও ঘাটালে ডাকঘর পাসপোর্ট সেবাকেন্দ্র চালু হতে চলেছে
কলকাতা, ২০ ফেব্রুয়ারি, ২০১৯
সামসি ও কাকদ্বীপে যথাক্রমে আগামী ২৭ ফেব্রুয়ারি ও পয়লা মার্চ ডাকঘর পাসপোর্ট সেবাকেন্দ্র চালু হবে। এছাড়া আগামী ২৭ তারিখ থেকে ঘাটাল ও জিয়াগঞ্জে ডাকঘর পাসপোর্ট সেবাকেন্দ্রগুলিতে কাজ শুরু হবে। সামসির স্টেশনরোডে দেশবন্ধু পাড়ার ডাকঘর, ঘাটালে কোন্নগরের মুখ্য ডাকঘর, জিয়াগঞ্জে হাতিবাগানে উপ-ডাকঘর এবং কাকদ্বীপে এরিয়া হেড কোয়ার্টারের উপ-ডাকঘরে নির্ধারিত তারিখ থেকে প্রতিদিন ৪০জন করে আবেদনকারিকে পাসপোর্টের জন্য সাক্ষাৎকারে ডাকা হবে। আবেদনকারিদেরকে অনলাইন অ্যাপ্লিকেশন রেফারেন্স নাম্বার সহ পরিচয়পত্র, ঠিকানা ও জন্ম তারিখের প্রমাণপত্র আসল ও স্বপ্রত্যয়িত কপি সাক্ষাৎকারের সময় নিয়ে যেতে হবে। প্রয়োজনীয় নথিপত্রের বিস্তারিত তথ্য www.passportindia.gov.in ওয়েবসাইটে পাওয়া যাবে। সাক্ষাৎকারের তালিকা এই ওয়েবসাইটটিতেই প্রকাশ করা হবে। সামসি, ঘাটাল ও জিয়াগঞ্জের ডাকঘর পাসপোর্ট সেবাকেন্দ্রে সাক্ষাৎকারের সময়সূচি ২৫ তারিখ বেলা সাড়ে ৩টে থেকে দেওয়া হবে। কাকদ্বীপের সাক্ষাৎকারের সময়সূচি ২৭ তারিখে বেলা সাড়ে ৩টি থেকে প্রকাশ করা হবে। আঞ্চলিক পাসপোর্ট দপ্তরের পক্ষ থেকে এখবর জানানো হয়েছে। কেবল অনলাইনে আবেদনকারীদেরকেই উপরোক্ত দিনগুলিতে সাক্ষাৎকারের জন্য ডাকা হবে।
CG/SC/NS
(Visitor Counter : 62
বিদ্যুৎমন্ত্রক
কেন্দ্রীয় বিদ্যুৎমন্ত্রী শ্রী আর কে সিং ভার্চুয়াল মাধ্যমে বিভিন্ন রাজ্যের বিদ্যুৎমন্ত্রীদের সঙ্গে বৈঠক করেছেন; নেটওর্য়াক শক্তিশালী করা, আধুনিকীকরণ সহ বিভিন্ন সংস্কারমূলক কাজের বিষয়গুলি পর্যালোচনা করেছেন
নতুন দিল্লি, ২৩ সেপ্টেম্বর, ২০২১
কেন্দ্রীয় বিদ্যুৎ মন্ত্রী শ্রী আর কে সিং ভিডিও কনফারেন্সের মাধ্যমে পর্যায় ক্রমে বিভিন্ন রাজ্যের বিদ্যুৎ মন্ত্রীদের সঙ্গে বৈঠক করেছেন এবং সংস্কারমূলক কাজ কর্মের বিষয়গুলি পর্যালোচনা করেছেন।বৈঠকে শ্রী সিং বলেন যে, বিদ্যুতের ক্রমবর্ধমান চাহিদার জন্য তা বন্টনের ক্ষেত্রে পরিকাঠামোগত উন্নয়নকে আরও শক্তিশালী এবং আধুনিকীকরণ করার প্রয়োজন রয়েছে। তিনি জানান যে, কেন্দ্রের সংস্কারমূলক প্রকল্পটি বটম- আপ স্কিন হিসাবে ডিজাইন করা হয়েছে। এই প্রকল্পের অধীনে আধুনিকীকরণের কাজ সহজতর হবে। সংস্কারমূলক কাজ করা সম্ভব হবে।
রাজ্যের বিদ্যুৎ মন্ত্রীরা বিদ্যুৎ ব্যবস্থাকে আরও শক্তিশালী করার জন্য কেন্দ্রীয় সরকারের প্রচেষ্টা প্রশংসা করেন। তারা কেন্দ্রীয় মন্ত্রী কে জানিয়েছেন যে, নির্দিষ্ট সময়সীমা অনুযায়ী তাঁরা তাদের পরিকল্পনা তৈরি করেছেন। কেন্দ্রীয় মন্ত্রী বলেছেন, যে পরিকল্পনা তৈরি করা হবে আগামী দশ বছরের মধ্যে তা কতদূর রূপায়ণ করা সম্ভব তা দেখতে হবে। এর পাশাপাশি প্রকল্প গুলির আধুনিকীকরণের প্রতিও তিনি গুরুত্ব আরোপ করেন। কেন্দ্রীয় বিদ্যুৎ মন্ত্রী প্রতিশ্রুতি দিয়েছেন যে তিনি বিভিন্ন রাজ্যের বিদ্যুৎ মন্ত্রী ও কর্মকর্তাদের সঙ্গে দেখা করে পরিকল্পনার বিষয়ে আলোচনা করবেন।
শ্রী আর কে সিং এই প্রকল্পের আরও একটি গুরুত্বপূর্ণ বিষয় সম্পর্কে আলোকপাত করেন। তিনি বলেন, সমস্ত সরকারি অফিস সহ বিভিন্ন অঞ্চলে ১০ কোটি স্মার্ট মিটার দেওয়ার পরিকল্পনা নেওয়া হয়েছে। দেশের নাগরিকদের চাহিদা পূরণে বিদ্যুৎ বিতরণ খাতে সংস্কার মূলক ব্যবস্থা গ্রহণ করা হয়েছে।
এই ভার্চুয়াল বৈঠকে কেন্দ্রীয় বিদ্যুৎ প্রতিমন্ত্রী শ্রী কৃষান পাল গুরজার, কেন্দ্রীয় বিদ্যুৎ সচিব ও বিভিন্ন সংস্থার প্রতিনিধিরা উপস্থিত ছিলেন।
সংস্কার ভিত্তিক এই প্রকল্পটি রূপায়নের জন্য ৩,০৩,৭৫৮ কোটি টাকা খরচ ধরা হয়েছে এবং কেন্দ্রীয় সরকারের কাছ থেকে আনুমানিক জিবিএস ৯৭.৬৩১ কোটি টাকা ধার্য হয়েছে।
CG/ SB
(Visitor Counter : 287
জাহাজচলাচলমন্ত্রক
কেন্দ্রীয় বন্দর, জাহাজ চলাচল ও জলপথমন্ত্রী শ্রী শান্তনু ঠাকুরের পারাদ্বীপ বন্দর ট্রাস্ট সফর
নতুনদিল্লি, ২৬শে নভেম্বর, ২০২১
বন্দর, জাহাজ চলাচল ও জলপথ মন্ত্রকের প্রতিমন্ত্রীর দায়িত্ব গ্রহণের পর আজ শ্রী শান্তনু ঠাকুর প্রথমবার পারাদ্বীপ পোর্ট ট্রাস্টে আসেন। বন্দরের নিয়মিত পর্যালোচনা বৈঠক করাই সফরের মূল উদ্দেশ্য । বন্দরের চেয়্যারম্যান শ্রী পি এল হারানাধ ও ডেপুটি চেয়ারম্যান শ্রী এ কে বসু মন্ত্রীকে স্বাগত জানান। জওহর অতিথি নিবাসে শ্রী ঠাকুর বন্দরের নিরাপত্তার দায়িত্বে থাকা সিআইএসএফ জওয়ানদের কুচকাওয়াজে অভিবাদন গ্রহণ করেন। পরে তিনি বন্দরে ডক অঞ্চলের কাজকর্ম ঘুরে দেখেন এবং অফিসার্স ক্লাবে সাংবাদিকদের সঙ্গে মিলিত হন।
মন্ত্রী আগামীকাল বন্দর এলাকার কাজের পর্যালোচনা করার পাশাপাশি স্থানীয় জনপ্রতিনিধি ও ইউনিয়নের প্রতিনিধিদের সঙ্গে মতবিনিময় করবেন। শ্রী ঠাকুর বন্দরের উজ্জ্বল ভবিষ্যৎ কামনা করেন ।
CG/CB/NS
(Visitor Counter : 103
কর্মী, জন-অভিযোগএবংপেনশনমন্ত্রক
দিব্যাঙ্গ মহিলাদের জন্য সন্তান প্রতিপালন সংক্রান্ত ভাতা
নয়াদিল্লি, ২৭ জুন ২০১৯
সপ্তম কেন্দ্রীয় বেতন কমিশনের সুপারিশগুলি রূপায়ণের ফলে প্রতিবন্ধী মহিলাদের জন্য বিশেষ ভাতার হার মাস প্রতি ১ হাজার ৫০০ টাকা থেকে বাড়িয়ে ৩ হাজার টাকা করা হয়েছে শিশু প্রতিপালনের সাহায্যার্থে। এই ভাতা শিশুর জন্মের পর দু’বছরের জন্য দেওয়া হয়ে থাকে। সর্বাধিক জীবিত দুই জ্যেষ্ঠ সন্তানের জন্য এই ভাতার সুপারিশ করা হয়েছে এবং এই ভাতা মহার্ঘ্য ভাতা ৫০ শতাংশ বাড়ার সঙ্গে সঙ্গে ২৫ শতাংশ বেড়ে থাকে। ২০১৭-র পয়লা জুলাই থেকে এই প্রকল্প বাস্তবায়িত হয়েছে।
বুধবার লোকসভায় প্রশ্নোত্তরপর্বে লিখিতভাবে এই তথ্য জানান স্বাধীন দায়িত্বপ্রাপ্ত কেন্দ্রীয় উত্তর-পূর্বাঞ্চল, প্রধানমন্ত্রীর দপ্তর, কর্মচারী, গণভিযোগ ও পেনশন, আনবিক শক্তি ও মহাকাশ প্রতিমন্ত্রী ডঃ জিতেন্দ্র সিং।
CG/SSS/SB
(Visitor Counter : 65
প্রধানমন্ত্রীরদপ্তর
ভারত ও জাপানের মধ্যে কূটনৈতিক সম্পর্ক স্থাপনের ৭০তম বার্ষিকীতে প্রধানমন্ত্রী সন্তোষ প্রকাশ করেছেন
নয়াদিল্লি, ২৮ এপ্রিল, ২০২২
ভারত ও জাপানের মধ্যে কূটনৈতিক সম্পর্ক স্থাপনের ৭০তম বার্ষিকীতে প্রধানমন্ত্রী শ্রী নরেন্দ্র মোদী সন্তোষ প্রকাশ করেছেন। শ্রী মোদী বলেছেন, আমাদের দু’দেশের সম্পর্ক কৌশলগত, অর্থনৈতিক বা মানুষের সঙ্গে মানুষের যোগাযোগ সবক্ষেত্রেই নিবিড় হয়েছে।
একগুচ্ছ ট্যুইটে প্রধানমন্ত্রী বলেছেন, “আমরা ভারত ও জাপানের মধ্যে কূটনৈতিক সম্পর্ক স্থাপনের ৭০তম বার্ষিকী উদযাপন করছি। আমি অত্যন্ত আনন্দিত যে, আমাদের দু’দেশের সম্পর্ক কৌশলগত, অর্থনৈতিক বা মানুষের সঙ্গে মানুষের যোগাযোগ সবক্ষেত্রেই নিবিড় হয়েছে।
আমার বন্ধু প্রধানমন্ত্রী কিশিদা @kishida230 সম্প্রতি বার্ষিক শীর্ষ সম্মেলনের জন্য ভারত সফরে এসে কোভিড পরবর্তী বিশ্বে আমাদের বিশেষ কৌশলগত ও বিশ্ব অংশীদারিত্বকে নিবিড়তর করার রূপরেখা দিয়ে গেছেন। এই উদ্দেশ্য বাস্তবায়নে প্রধানমন্ত্রী কিশিদার সঙ্গে কাজ চালিয়ে যাওয়ার ব্যাপারে আমি অত্যন্ত আশাবাদী”।
CG/BD/SB
(
যুবওক্রীড়াবিষয়কমন্ত্রক
খেলো ইন্ডিয়া প্রকল্পের আওতায় ২,৯৩২ জন অ্যাথলেট এবং এসএআই প্রকল্পের আওতায় ১০,২৪৮ জন অ্যাথলেটকে আরও প্রশিক্ষণের জন্য নির্বাচিত করা হয়েছে : কেন্দ্রীয় ক্রীড়ামন্ত্রী
নতুন দিল্লি, ১৭ সেপ্টেম্বর, ২০২০
খেলাধুলো রাজ্যের বিষয়। তরুণ প্রতিভাকে চিহ্নিতকরণ এবং তাকে উৎসাহদান সহ খেলাধুলার প্রচারের দায়িত্ব রাজ্য সরকারগুলির উপরেই বর্তায়। ভারত সরকার, রাজ্য সরকারের এই প্রয়াসে সাহায্য করতে পারে। জাতীয় ক্রীড়া ফেডারেশনের আওতায় বিভিন্ন কর্মসূচী যেমন খেলো ইন্ডিয়া প্রকল্পকে এগিয়ে নিয়ে যেতে সাহায্য করতে পারে। পাশাপাশি জাতীয় ক্রীড়া ফেডারেশনের সহায়তা প্রদান এবং স্পোর্টস অথরিটি অফ্ ইন্ডিয়া  কেন্দ্রগুলিতে প্রশিক্ষণের সুযোগ-সুবিধা প্রদান করতে পারে।
যুব বিষয়ক ও ক্রীড়া মন্ত্রকের আওতাধীন খেলো ইন্ডিয়া প্রকল্পের মাধ্যমে “প্রতিভা অহ্নেষণ এবং উন্নয়ন”-এ উদ্যোগ নেওয়া হয়েছে। এর উদ্দেশ্যই হলো ক্রীড়া ক্ষেত্রে প্রতিভা খুঁজে বের করা। বিভিন্ন আন্তর্জাতিক এবং জাতীয় প্রতিযোগিতায় সাফল্যের জন্য দক্ষতা বৃদ্ধির উদ্দেশ্যে খেলো ইন্ডিয়া প্রকল্পের আওতায় ২,৯৩২ জন অ্যাথলেট এবং বিভিন্ন এসএআই খেলাধুলো উৎসাহদান প্রকল্পের আওতায় ১০,২৪৮ জন অ্যাথলেটকে নির্বাচিত করা হয়েছে ।
এমনকি এই প্রকল্পের আওতায় ক্রীড়া দপ্তর সুনির্দিষ্ট প্রতিভাবান ক্রীড়াবিদ এবং তাঁদের দলকে অত্যাধুনিক ক্রীড়া বিজ্ঞানের সহায়তা প্রদান করা হচ্ছে। পাশাপাশি বিদেশ থেকে আসা ক্রীড়া বিশেষজ্ঞদের সাহায্যে তাঁদেরকে আন্তর্জাতিক প্রতিযোগিতায় উপযোগী করে তোলা হচ্ছে। ২০২০-২১ অর্থ বর্ষে এই প্রকল্পের আওতায় ক্রীড়া দপ্তর প্রশিক্ষণের জন্য ব্যয় বরাদ্দ বৃদ্ধি করেছে। খেলো ইন্ডিয়া প্রকল্পের আওতায় চলতি অর্থ বর্ষে ৮৯০.৪২ কোটি টাকা বরাদ্দ করা হয়েছে।
লোকসভায় আজ এক লিখিত উত্তরে এই তথ্য জানিয়েছেন কেন্দ্রীয় যুব বিষয়ক এবং ক্রীড়া দপ্তরের স্বাধীন দায়িত্বপ্রাপ্ত প্রতিমন্ত্রী শ্রী কিরেণ রিজেজু।
CG/SS/SKD
(Visitor Counter : 75
স্বরাষ্ট্র মন্ত্রক
প্রাক্তন প্রধানমন্ত্রী ভারতরত্ন অটল বিহারী বাজপেয়ীর জন্মবার্ষিকীতে শ্রদ্ধা কেন্দ্রীয় স্বরাষ্ট্রমন্ত্রী শ্রী অমিত শাহ'র
নতুন দিল্লি ,২৫ ডিসেম্বর, ২০২০
প্রাক্তন প্রধানমন্ত্রী ভারতরত্ন অটল বিহারী বাজপেয়ীর জন্মবার্ষিকীতে শ্রদ্ধা জানিয়েছেন কেন্দ্রীয় স্বরাষ্ট্রমন্ত্রী শ্রী অমিত শাহ। তিনি আজ নতুন দিল্লিতে অটল বাজপেয়ীর স্মৃতিসৌধে শ্রদ্ধা নিবেদন করেন।
একাধিক ট্যুইটে কেন্দ্রীয় স্বরাষ্ট্রমন্ত্রী বলেন, “অত্যন্ত শ্রদ্ধাশীল ভারতরত্ন অটলজী'র জন্মবার্ষিকীতে সদৈব অটলে পুষ্পস্তবক অর্পণ করে তাঁর প্রতি শ্রদ্ধা জানিয়েছি। অটলজী'র চিন্তাভাবনা এবং দেশের অগ্রগতির জন্য তাঁর আত্মোৎসর্গ আমাদের সর্বদা দেশ সেবা করার শক্তি যোগায় । ”
শ্রী অমিত শাহ আরও বলেন, “শ্রদ্ধেয় অটল বিহারী বাজপেয়ী, ভারতের উন্নয়ন, দরিদ্রদের কল্যাণ ও সুশাসনের নতুন যুগের সূচনা করেছিলেন এবং আজীবন দেশের জন্য কাজ করে গেছেন। অটলজী'র দায়িত্ব ও দেশের প্রতি তাঁর সেবা করার মনোভাব আমাদের সর্বদা অনুপ্রেরণা যোগায়। অটলজী'র কাজ ও দেশবাসী'র প্রতি দায়বদ্ধতা আমাদের অনুপ্রাণিত করে।"
বিজ্ঞানওপ্রযুক্তিমন্ত্রক
অনাকাঙ্ক্ষিত তড়িৎ চুম্বকীয় ক্ষেত্রের জন্য বেঙ্গালুরুর বৈজ্ঞানিকরা অদৃশ্য বর্ম উদ্ভাবন করেছেন
নয়াদিল্লী, ১৮ আগস্ট, ২০২০
এইচজি ওয়েল্স-এর ‘ইনভিজিবল ম্যান’-এর ঘটনাটা মনে পড়ছে? বিজ্ঞানীরা অনেকটা সেই পথেই হাঁটছেন। তাঁরা অনাকাঙ্ক্ষিত তড়িৎ চুম্বকীয় ক্ষেত্রের জন্য একটি স্বচ্ছস্তরীয় ধাতব জাল উদ্ভাবন করেছেন। এই জালটি অদৃশ্য বর্ম তৈরির কাজে ব্যবহার করা যাবে, যে অদৃশ্য বর্ম প্রতিরক্ষা ক্ষেত্রের বিভিন্ন গোপন অস্ত্র প্রয়োগে সাহায্য করবে। এই ধাতব জালটি তড়িৎ চুম্বকীয় তরঙ্গ বিকিরণ করতে পারে অথবা সেগুলিকে শোষণ করতে পারে। এর উপস্থিতি বোঝা যাবেনা।
বেঙ্গালুরু সেন্টার ফর ন্যানো অ্যান্ড সফ্ট ম্যাটার সায়েন্সেসের একদল বিজ্ঞানী এই ধাতব জাল উদ্ভাবন করেছেন। তাঁরা তাঁদের গবেষণাগারে স্প্রে করে ধাতুর মধ্যে ফাটল ধরিয়ে এই জাল তৈরি করেছেন। বিজ্ঞানীরা পলিইথালিন টেরেফথ্যালেট এর ওপর একটি তামার জাল তৈরি করেছেন যেটির স্বচ্ছতা ৮৫ শতাংশ। তামার নিরবচ্ছিন্ন স্তরের পরিবর্তে বিজ্ঞানীরা এক্ষেত্রে স্বচ্ছতা আনার জন্য পেট ব্যবহার করেছেন। এই ধাতব জালিকাটি তড়িৎ চুম্বকীয় বর্মের ক্ষেত্রে উৎসাহ ব্যাঞ্জক ফল দেখিয়েছে। ইলেক্ট্রনের পরিবাহিতাকে বজায় রেখে এই ধাতব জালিকাটি অ্যাক্রেলিক, পলিকার্বোনেট, কাঁচ ইত্যাদির ওপরও তৈরি করা যেতে পারে। সেন্টার ফর ন্যানো অ্যান্ড সফ্ট ম্যাটার সায়েন্সেস-এর বিজ্ঞানী ডঃ আশুতোষ কুমার সিং জানিয়েছেন, এই উদ্ভাবনের ফলে স্বচ্ছ এবং নমনীয় বর্ম তৈরি করা সম্ভব হয়েছে, তড়িৎ চুম্বকীয় ক্ষেত্রে যার উপস্থিতি বোঝা যাবে না। এই বর্মের বাজারে যথেষ্ট চাহিদা আছে।
(CG/CB/NS